CELEX: 62018TN0627
Language: el
Date: 2018-10-19 00:00:00
Title: Υπόθεση T-627/18: Προσφυγή της 19ης Οκτωβρίου 2018 — ZK κατά Επιτροπής

7.1.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 4/34
            
         
      Προσφυγή της 19ης Οκτωβρίου 2018 — ZK κατά Επιτροπής
      (Υπόθεση T-627/18)
      (2019/C 4/45)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: ZK (εκπρόσωπος: J.-N. Louis, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την επιβεβαιωτική απόφαση της 1ης Φεβρουαρίου 2018 της εξεταστικής επιτροπής του διαγωνισμού EPSO/AD/323/16 περί μη εγγραφής του ονόματος της προσφεύγουσας στον πίνακα επιτυχόντων του διαγωνισμού·
               
            
                  —
               
               
                  εφόσον απαιτείται, να ακυρώσει την επιβεβαιωτική απόφαση της 12ης Δεκεμβρίου 2017 της εξεταστικής επιτροπής του διαγωνισμού·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλεται, αφενός, παράβαση του άρθρου 30 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ) και του άρθρου 3 του παραρτήματός του III και, αφετέρου, παράβαση των κανόνων που διέπουν την οργάνωση των εξετάσεων του διαγωνισμού. Συναφώς, η προσφεύγουσα ιδίως υποστηρίζει ότι κατά τη συνέντευξη εξετάστηκε μόνον από δύο μέλη της εξεταστικής επιτροπής και όχι από την εξεταστική επιτροπή αποτελούμενη από την πρόεδρο και έξι μέλη. Επιπλέον, ισχυρίζεται ότι η πρόεδρος έλαβε μέρος στις εργασίες της εξεταστικής επιτροπής μόνον ως παρατηρητής, πράγμα που επίσης παραβιάζει τις διατάξεις του ΚΥΚ.
               
            
                  2.
               
               
                  Με τον δεύτερο λόγο προβάλλεται παραβίαση των αρχών της ίσης μεταχειρίσεως και της απαγορεύσεως των διακρίσεων την οποία ενέχει η προσβαλλομένη απόφαση εν προκειμένω, λόγω της μη σταθερής συνθέσεως της εξεταστικής επιτροπής και της διορθώσεως των δοκιμασιών από υποστηρικτικό προσωπικό το οποίο δεν έχει ακολουθήσει ειδική κατάρτιση για τη διόρθωση αυτή.